Lawrence Krauss - Lényeges dolgok
A tudományban nap mint nap megkérdőjelezzük a nézeteinket.
Így működik a tudomány.
Legtöbben azt hiszik, hogy a tudomány pont fordítva működik, de valójában
a tudósok nap mint nap azon dolgoznak, hogy bebizonyítsák, kollégáik tévednek.
(mert így válhatnak híressé)
A lényeg - ahogy Richard Feynman mondaná -
ha van egy ötletünk, vagy elméletünk, ahogy a tudósok nevezik,
megpróbáljuk egyaránt bizonyítani és cáfolni. És több időt töltünk el azzal, hogy megpróbáljuk megcáfolni.
Mert magunkat a legkönnyebb becsapni.
Mindannyian azt hisszük, hogy ami velünk történik az jelentőségteljes. Feynman gyakran mondta a következőt:
„Nem fogod elhinni, mi történt ma velem! Nem fogod elhinni...”
és az emberek megkérdezték „Mi történt veled?” Mire ő: „Egyáltalán semmi”.
Mindannyian azt hisszük, hogy ami velünk történik, az fontos, kozmikus jelentőségű.
Éjszakákon át több ezer értelmetlen álmunk lehet,
de egyik éjszaka azt álmodjuk, hogy
az egyik barátunk eltöri a lábát, és
másnap tényleg eltöri a karját, erre azt gondoljuk, hogy megéreztük.
Nem fogjuk fel, hogy történnek véletlen dolgok.
Ezért minden nap meg kell kérdőjelezzük a nézeteinket.
Erről szól a tudomány. Nincsenek tudományos ideológiák, és tulajdonképpen …
pont ezért fejlődhetett idáig a tudomány, a teológia pedig nem.
Ezért vannak videokameráink, lámpáink és gyógyszereink.
És emiatt tudunk több embernek enni adni.
Amiatt élünk tovább és egészségesebben, mert a tudomány folyamatosan változik.
A tudományban az a jó, hogy nincsenek benne
megingathatatlan igazságok.
És nem is hiszünk el semmit.
Arra kényszerít, hogy a valóságról alkotott elképzelésünket
a bizonyítékok alapján módosítsuk. 
Ha nem tennénk próbára
a hiedelmeinket, akkor soha sem tudnánk meg semmit.
Soha nem kételkednénk magunkban. Ezért remélem,
minden diák találkozik majd élete során valamivel, amiről úgy véli, hogy
a lényének annyira alapvető része, hogy ha elveszítené, többé
nem is gondolná már magát embernek, és remélem, kiderül erről a dologról, hogy nem igaz.
Mert ez a tudomány felszabadító ereje.
Azt hinni, hogy ismerjük  az igazságot, a választ,
még mielőtt feltennénk magát a kérdést,
nem vezet sehová.
És ezért van az, hogy a tudomány
egy olyan modern világot hozott létre, amely képes fejlődni.
Határozottan azt gondolom, hogy bár a tudomány önmagában
nem feltétlenül nyújt vigaszt,
de képes arra, hogy spirituális értelemben ámulatba ejtsen,
sőt megnyugtasson.
Nagyon szerencsések vagyunk, hogy ebben a korban élünk és tudattal rendelkezünk.
Itt élünk egy teljesen átlagos csillag körül, 
egy átlagos galaxisban,
a semmi közepén,
és képesek voltunk tudatosságot kifejleszteni.
Egy aránylag kelleme kis bolygón élünk,
és úgy vélem, a tudomány valódi megnyugvást tud nyújtani,
amikor kijelenti: „Nézd, a valóság elfogadása
felszabadít!”
Köszönet Lawrence Kraussnak az inspirációért.
Talán az a legizgalmasabb ebben
- nektek, nekem, és remélem a jelen lévő diákoknak is -,
hogy nem tudjuk az összes választ.
